wickkiey/tamil-wikipedia-markdown huggingface dataset:
# வார்ப்புரு:Infobox Writing system

</div>  

| imagestyle = padding-top:0.4em;padding-bottom:0.4em;}  
| image = }|alt=}}}  
| captionstyle = -bottom: solid #aaa;}  
| caption = }  

| label3 = எழுத்து முறை வகை  
| data3 = } }  

| label5 = உருவாக்கியவர்  
| data5 = }  

| label7 = உருவாக்கப்பட்டது  
| data7 =  

| label9 = வெளியிடப்பட்டது  
| data9 =  

| label11 =  
| data11 = }  

| label13 = நிலை  
| data13 = }  

| label15 = திசை  
| data15 = }  

| label17 = அதிகாரப்பூர்வ  
எழுத்து முறை  
| data17 = }  
| label18 = பிராந்தியம்  
| data18 = }  

| label19 =  
| data19 = }  

| label21 = இருந்து  
| data21 = }}  

| label25 = மொழி  
| data25 = }  

| label26 = மொழிகள்  
| data26 = }  

| header30= தொடர்புடைய எழுத்து முறைகள்  

| label33 = |}}  
| data33 =  
| <div>}}<ul><li>}</li></ul></div> }}  

| label37 =  
| data37 = }  

| label39 =  
| data39 = }  

| header40= சீ.அ.நி 15924  

| label43 = சீ.அ.நி 15924  
| data43 = }  

| header50= ஒருங்குறி  

| label53 =  
| data53 = }  

| label55 =  
| data55 = }  

|header60 = _BLANK_  
| data61 =  

| belowclass = noprint selfref  
| belowstyle = text-align:; background:#eee;  
| below =  
|no|0=  
|#default=}}  
}}<noinclude></noinclude>
# விக்கிப்பீடியா:விக்கித் திட்டம் எழுத்துமுறைகள்

## அறிமுகம்


**விக்கித் திட்டம் எழுத்துமுறைகள்** உங்களை வரவேற்கிறது. எழுத்துமுறைகள் தொடர்பான கருத்துகளை கொண்ட கட்டுரைகளை மேம்படுத்தவும், புதிய கட்டுரைகள் இயற்றுவதற்கும் இத்திட்டம் உருவாக்கப்பட்டுள்ளது. இந்த பக்கத்தில் பட்டியலிடப்பட்டுள்ள தலைப்புகளில் தாங்கள் கட்டுரைகளை துவங்கலாம்.  

ஒரு எழுத்துமுறையை குறித்த கட்டுரையை இயற்றும் முன்னர், அந்த எழுத்துமுறையைக் குறித்த அடிப்படை கருத்துகளேனும் அறிந்திருத்தல் மிகவும் தேவை. மேலும், ஓர் எழுத்துமுறையினை விளக்கும் பொழுது, நேரடியாக ஆங்கில/இலத்தீன தாக்கத்துடன் எடுத்துரைக்காமல், நடு நிலையோடு, கருத்து விளங்குமாறு விளக்கம் தர வேண்டப்படுகிறது.  

நீங்கள் இத்திட்டத்தில் இணைய விரும்பினால், **பயனர்கள்** பகுதியில் தங்கள் பெயரை சேர்க்கவும்.  

## பயனர்கள்

- பயனர்:Vinodh.vinodh (No Longer Active)
- பயனர்:செல்வா
- பயனர்:தமிழ்க்குரிசில்
- பயனர்:Iramuthusamy

## பேச்சுப் பக்கத்தில் வார்ப்புரு இட வேண்டல்

விக்கித் திட்டம் எழுத்துமுறைகள் தொடர்பான கட்டுரைகளின் **பேச்சுப்** பக்கத்தில், என வார்ப்புருக்கான குறிப்பை இடுங்கள். அந்த வார்ப்புரு கீழ்க்காணுமாறு தோற்றமளிக்கும்.  

## தொடர்புடைய விக்கித்திட்டங்கள்

- விக்கிபீடியா:விக்கித் திட்டம் மொழிகள்

மொழிகள் குறித்த கட்டுரைகளை இயற்றும் வேளையில், அம்மொழி எழுத பயன்படுத்தும் எழுத்துமுறையினை குறித்தும் எழுதலாம்.  

## பயனுடைய இணையத்தளங்கள்

- http://www.omniglot.com
- http://www.ancientscripts.com

மேற்கூறிய இணையத் தளங்களில், உலகத்தின் பெரும்பான்மையான எழுத்துமுறைகளைப் பற்றி விரிவான குறிப்புகள் உள்ளன. மேலும் ஒவ்வொரு எழுத்துமுறை தொடர்பான எழுத்துருக்கள், மென்பொருட்கள் ஆகியவற்றுக்கான சுட்டிகளும் இவ்விணையத் தளங்களில் உள்ளன. எனவே, ஓர் எழுத்துமுறை குறித்த கட்டுரையை இயற்றும் முன்னர், இந்த இணையத் தளங்களில் அவ்வெழுத்துமுறை குறித்த அடிப்படை குறிப்புகளை அறிந்த பின்னர், கட்டுரையை இயற்றுதல் நல்லதென்று பரிந்துரைக்கப்படுகிறது.  

கட்டுரைகளில் காப்புரிமை காரணமாக எழுத்துமுறை வடிவங்கள் இல்லாதிருப்பின், இவ்வடிவங்களை இந்த தளங்களில் சென்று அறிந்து கொள்ளலாம்  

## மொழிப்பெயர்ப்பு உதவி

## இயற்ற வேண்டிய கட்டுரைகள்

- எழுத்துமுறைகள் தொடர்பான அடிப்படை கட்டுரைகள்.
# இரண்டாம் திருமுறை



**இரண்டாம் திருமுறை** என்பது பன்னிரு சைவத் திருமுறைகளில் இடம்பெற்றுள்ள இரண்டாம் தொகுப்பாகும். இவை திருஞானசம்பந்தமூர்த்தி நாயனார் பாடிய தேவாரங்களில் ஒரு பகுதியை உள்ளடக்கியது. இத் திருமுறையில் 122 பதிகங்களில் அடங்கும் 1331 பாடல்கள் உள்ளன. இத்தேவாரங்கள் தமிழ்நாடு முழுவதிலும் பரந்துள்ள பல்வேறு கோயில்களில் உள்ள சிவபெருமானைக் குறித்துப் பாடப்பட்டவையாகும்.  

## பாடல் பெற்ற தலங்கள்
இரண்டாம் திருமுறையிலுள்ள பதிகங்கள் வாயிலாகப் பாடப்பட்ட கோயில்கள் 97 ஆகும்.  
அவ்விடங்களின் பெயர்களையும் அங்குள்ள இறைவன்மீது பாடப்பட்ட பதிகங்களின் எண்ணிக்கைகளையும் கீழே காண்க.  

1. திருப்பூந்தராய் - 1
1. திருவலஞ்சுழி - 2
1. திருத்தெளிச்சேரி -1
1. திருவான்மியூர் - 1
1. திருவனேகதங்காபதம் - 1
1. திருவையாறு - 2
1. திருவாஞ்சியம் - 1
1. திருச்சிக்கல் - 1
1. திருமழபாடி - 1
1. திருமங்கலக்குடி - 1
1. சீகாழி - 7
1. திருவேகம்பம் - 1
1. திருக்கோழம்பம் - 1
1. திருவெண்ணியூர் - 1
1. திருக்காறாயில் - 1
1. திருமணஞ்சேரி - 1
1. திருவேணுபுரம் - 2
1. திருமருகல் - 1
1. திருநெல்லிக்கா - 1
1. திருஅழுந்தூர் - 1
1. திருக்கழிப்பாலை - 1
1. திருக்குடவாயில் - 1
1. திருவானைக்கா - 1
1. திருநாகேச்சரம் - 2
1. திருப்புகலி - 4
1. திருநெல்வாயில் - 2
1. திருஇந்திரநீலப்பருப்பதம் - 1
1. திருக்கருவூரானிலை - 1
1. திருப்புறம்பயம் - 1
1. திருக்கருப்பறியலூர் - 1
1. திருநள்ளாறு - 1
1. திருப்பழுவூர் - 1
1. திருக்குரங்காடுதுறை - 1
1. திருஇரும்பூளை - 1
1. திருமறைக்காடு - 2
1. திருச்சாய்க்காடு - 2
1. திருத் தோத்திரக்கோவை
1. திருப்பிரமபுரம் - 5
1. திருஆக்கூர் - 1
1. திருப்புள்ளிருக்குவேளூர் - 1
1. திருஆமாத்தூர் - 2
1. திருக்கைச்சினம் - 1
1. திருநாலூர்த்திருமயானம் - 1
1. திருமயிலாப்பூர் - 1
1. திருவெண்காடு - 2
1. திருக்களர் - 1
1. திருக்கோட்டாறு - 1
1. திருப்புறவார் - 1
1. திருத்தலைச்சங்காடு - 1
1. திருவிடைமருதூர் - 1
1. திருநல்லூர் - 1
1. திருக்குடவாய் - 1
1. திருப்பாசூர் - 1
1. திருமீயச்சூர் - 1
1. திருஅரிசிற்கரைப்புத்தூர் - 1
1. திருமுதுகுன்றம் - 1
1. திருஆலவாய் - 1
1. திருப்பெரும்புலியூர் - 1
1. திருக்கடம்பூர் - 1
1. திருப்பாண்டிக்கொடுமுடி - 1
1. திருக்குறும்பலா - 1
1. திருநணா - 1
1. திருஅகத்தியான்பள்ளி - 1
1. திருஅறையணிநல்லூர் - 1
1. திருவிளநகர் - 1
1. திருவாரூர் - 2
1. திருக்கடவூர்மயானம் - 1
1. திருத்தேவூர் - 1
1. திருக்கொச்சைவயம் - 2
1. திருநனிபள்ளி - 1
1. கோளாறு திருப்பதிகம்
1. திருநாரையூர் - 1
1. திருநறையூர் - 1
1. திருமுல்லைவாயில் - 1
1. திருப்புகலூர் - 2
1. திருத்தெங்கூர் - 1
1. திருவாழ்கொளிபுத்தூர் - 1
1. திருஅரைசிலி - 1
1. திருத்துருத்தி - 1
1. திருக்கோடிகா - 1
1. திருக்கோவலூர் வீரட்டம் - 1
1. திருச்சிரபுரம் - 1
1. திருஅம்பர்த்திருமாகாளம் - 1
1. திருக்கடிக்குளம் - 1
1. திருக்கீழ்வேளூர் - 1
1. திருக்கேதீச்சரம் - 1
1. திருவிற்குடிவீரட்டானம் - 1
1. திருக்கோட்டூர் - 1
1. திருமாந்துறை - 1
1. திருவாய்மூர் - 1
1. திருஆடானை - 1
1. திருக்கேதாரம் - 1
1. திருநாகைக்காரோணம் - 1
1. திருஇரும்பைமாகாளம் - 1
1. திருத்திலதைப்பதி - 1
1. திருமூக்கீச்சரம் - 1
1. திருப்பாதிரிப்புலியூர் - 1
# மயிலை (எழுத்துரு)

**மயிலை எழுத்துரு** தமிழ் எழுத்துக்களை இணையத்திலும் மின் ஆவணங்களிலும் தோன்றச்செய்வதற்கென உருவாக்கப்பட்ட ஆரம்பகால எழுத்துருக்களுள் ஒன்றாகும்.  

இது முனைவர் கே. கல்யாணசுந்தரம் அவர்களால் 1993ம் ஆண்டளவில் உருவாக்கப்பட்டது. இவ்வெழுத்துரு 7 பிட் அடிப்படையில் அமைந்த ஒற்றைமொழி எழுத்துருவாகும். 127 இடங்களில் அத்தனை தமிழ் எழுத்துக்களையும் பயன்படுத்தக்கூடியவாறு இவ்வெழுத்துரு வடிவமைக்கப்பட்டிருந்தது.  

இவ்வெழுத்துரு மைக்ரோசொஃப்ட் இன்டோஸ் 3.x, 95, NT ஆகியவற்றுக்கெனவும் மாக்கின்டோஷ் இயங்குதளத்திற்கெனவும் தனித்தனியான பதிப்புக்களாக தரவிறக்கத்துக்கு வெளியிடப்பட்டது. பிற்பட்ட காலங்களில் பிட்மப் (Bitmap) எழுத்துக்களாக யுனிக்ஸ் இயங்குதளங்களுக்கெனவும் வெளியிடப்பட்டது.  

தனிப்பட்ட, இலாப நோக்கற்ற பயன்பாடுகளுக்கு இலவசமாக இவ்வெழுத்துருவினைத் தரவிறக்கிப் பயன்படுத்த அனுமதி வழங்கப்பட்டுள்ளது.  

## எழுத்துரு வடிவம்

மயிலை எழுத்துருவின் வடிவத்தைக்காட்டும் உரைப்பகுதியின் படம் இதுவாகும்.  

## விசைப்பலகைத் தளக்கோலம்

மயிலை எழுத்துரு ஆங்கில ஒலியியல் முறையில் தமிழைத் தட்டெழுதத்தக்க வகையில் ஒழுங்கமைக்கப்பட்டிருந்தது. மயிலை ஒலியியல் வடிவத்தைக் கீழ்வரும் படம் விளக்குகிறது.
# வார்ப்புரு:ஈழப்போர்ச் செய்திகள் மார்ச் 2008

- மார்ச் 29: இலங்கையின் தென்பகுதி மொனராகல மாவட்ட பிரதேசசபை உதவித் தலைவர் முத்துலிங்கம் என்பவர் அவரது வீட்டில் இனந்தெரியாதோரினால் சுட்டுக்கொல்லப்பட்டார். (டெய்லிமிரர்)
- மார்ச் 26: மட்டக்களப்பு நகரில் இடம்பெற்ற கிளைமோர்த் தாக்குதலில் இரண்டு காவல்துறையினர் கொல்லப்பட்டு மேலும் நால்வர் காயமடைந்தனர். (டெய்லிமிரர்)
- மார்ச் 25: கிழக்கு மாகாணத்தில் மே 10 இல் இடம்பெறவிருக்கும் மாகாண சபைத் தேர்தல்களில் ஐக்கிய தேசியக் கட்சி கலந்து கொள்ளும் என அக்கட்சி அறிவித்துள்ளது. (தமிழ்நெட்)
- மார்ச் 22: முல்லைத்தீவு நாயாறு கடற்பரப்பில் இலங்கைக் கடற்படையினரின் அதிவேக டோறா பீரங்கிப்படகு ஒன்று கடற்புலிகளினால் தாக்கி மூழ்கடிக்கப்பட்டதில் 16 கடற்படையினரில் 6 பேர் காப்பாற்றப்பட்டதாக அரசு தெரிவித்தது. (டெய்லிமிரர்), (புதினம்)
- மார்ச் 21: மன்னார் நகரில் இராணுவப் பேருந்து ஓன்று கிளைமோர்த் தாக்குதலுக்குள்ளாகியதில் 2 இரானுவத்தினர் கொல்லப்பட்டு 11 பேர் படுகாயமடைந்தனர். (டெய்லிமிரர்)
- மார்ச் 15: மன்னார்ப் பகுதியில் பரப்பாங்கண்டல், சேத்துக்குளம் மற்றும் கீரிசுட்டான் ஆகிய இடங்களில் இலங்கைப் படையினர் மேற்கொண்ட முன்னகர்வுகள் முறியடிக்கப்பட்டதாகவும் 7 படையினர் கொல்லப்பட்டு 17 பேர் காயமடைந்ததாகவும் விடுதலைப் புலிகள் தெரிவித்தனர். (புதினம்)
- மார்ச் 14: மணலாறு, கொக்குதொடுவாயில் படையினர் மேற்கொண்ட முன்னகர்வுத்தாக்குதல் முறியடிக்கப்பட்டதாகவும் குறைந்ந்தது 15 இலங்கைப் படையினர் கொல்லப்பட்டதாகவும் விடுதலைப் புலிகள் தெரிவித்தனர். (புதினம்)
- மார்ச் 10: கொழும்பு வெள்ளவத்தையில் இடம்பெற்ற குண்டுவெடிப்புச் சம்பவத்தில் ஒருவர் கொல்லப்பட்டு மூன்று மாணவர்கள் உட்பட நால்வர் காயமடைந்தனர். (புதினம்)
- மார்ச் 8:
  - மன்னாரில் சேத்துக்குளம் மற்றும் மடுப் பகுதிகளில் இலங்கைப் படையினர் மேற்கொண்ட முன்னகர்வு முயற்சிகளின் போது 22 படையினர் கொல்லப்பட்டு 72 பேர் படுகாயமடைந்ததாக விடுதலைப் புலிகள் தெரிவித்தனர். (புதினம்)
  - மொனராகலை மாவட்டத்தின் கதிர்காமம் பகுதியில் விடுதலைப் புலிகள் நடத்திய கிளைமோர்த் தாக்குதலில் நான்கு படையினர் கொல்லப்பட்டு இருவர் படுகாயமடைந்தனர். (புதினம்), (டெய்லிமிரர்)
- மார்ச் 6: வன்னி கனகராயன்குளம் பகுதியில் நடந்த கிளைமோர்த் தாக்குதலில் தமிழ்த் தேசியக் கூட்டமைப்பின் யாழ். மாவட்ட நாடாளுமன்ற உறுப்பினர் கி. சிவநேசன் கொல்லப்பட்டார். (புதினம்)
- மார்ச் 1: வவுனியாவில் இடம்பெற்ற கிளைமோர்க் குண்டுத் தாக்குதலில் இரண்டு காவல்துறையினர் கொல்லப்பட்டனர். (டெய்லிமிரர்)
# விக்கிப்பீடியா:நிர்வாகி தரத்துக்கான வேண்டுகோள்/Vinodh.vinodh

## கருத்துக்கள்
வினோத் கடந்த சில மாதங்களாகத் தொடர்ந்து பங்களிப்பது மட்டுமல்லாது பல தேவையான உரையாடல்களைத் தொடங்கியிருக்கிறார். தனது கருத்துக்களைத் தெளிவாகவும் தைரியமாகவும் வெளிப்படுத்துகிறார். மேலும் பிற பயனர்களுடன் ஒத்துழைத்து பணிபுரிகிறார். தான்தோன்றித்தனமாக செயல்படுபவர் அல்லர். எனவே இவருக்கு ஆட்சியர் தகுதியை வழங்கப்பரிந்துரைக்கிறேன். --சிவகுமார் <sup>\பேச்சு</sup> 14:11, 4 மார்ச் 2008 (UTC)  

ஆம் மேலே சிவகுமார் கூறிய கருத்தே என்னுடையதும் மிகவும் பயனுள்ள கட்டுரைகளை ஆக்கிவருகின்றார். பௌத்தமதம் பற்றிய இவர் ஆக்கிய கட்டுரைகள் மிகவும் சிறப்பானவை. --உமாபதி <sup>\பேச்சு</sup> 17:03, 4 மார்ச் 2008 (UTC)
# தமிழ்நாடு முஸ்லிம் முன்னேற்றக் கழகம்


**தமுமுக** என அழைக்கப்படும் **தமிழ்நாடு முஸ்லிம் முன்னேற்றக் கழகம்** முஸ்லிம் மக்களின் உரிமைகளைப் பாதுகாப்பதற்காகத் தொடங்கப்பட்ட ஒரு இயக்கமாகும். இது 1995ஆம் ஆண்டில் ஆகஸ்ட் 25ம் தேதி பேரா. ஜவாஹிருல்லா, பி. ஜைனுல் ஆபிதீன், எஸ். எம். பாக்கர், செ.ஹைதர்அலி, குணங்குடி ஹனீபா போன்றவர்களால் தொடங்கப்பட்டது.  

பாபர் மசூதி இடிப்பு பற்றிய வரலாற்று நிகழ்வுகளை வருடந்தோறும் பொதுக்கூட்டங்கள் நடத்தி வருவதோடல்லாமல் இடிப்பு தினமான திசம்பர் 6 அன்று போராட்டங்கள் பலவற்றையும் நடத்தி வருகிறது. தமிழ்நாடு அரசு முஸ்லிம்களுக்கு 3.5 சதவீத இடஒதுக்கீடை வழங்க போராடிய முஸ்லிம் இயக்கங்களுள் முதன்மையானதாக உள்ளது.  

## சமூகப்பணிகள்
தமிழகம் முழுவதும் 200க்கும் மேற்பட்ட அவசர ஊர்திகளுடன் அனைத்து மக்களுக்கும் சேவையாற்றும் ஒரு அமைப்பாகும். முன்னால் தமிழக முதல்வர் மு.கருணாநிதி த.மு.மு.கவின் அவசர கால ஊர்தி பணியை வெகுவாக பாராட்டி, தனது சொந்த செலவில் 2 அவசர ஊர்திகளை த.மு.மு.கவிற்கு அன்பளிப்புச் செய்துள்ளார்.  

அதிக எண்ணிக்கையில் இரத்ததான செய்ததற்காக மாநில அளவிலும், மாவட்ட அளவிலும் பல விருதுகளை குவித்துள்ளது.  

இந்தியாவில் இருந்து அரபு நாடுகளுக்கு வேலைக்காகச் சென்றிருப்பவர்கள் அங்குதமிழ் முஸ்லிம்களை நிர்வாகிகளாக கொண்டு கிளைகள் அமைக்கப்பட்டு செயல்பட்டு வருகின்றன. ரமலான் காலங்களில் ஜகாத் மற்றும் ஏனைய தர்மங்களைப் பெற்று தமிழகத்தில் இயங்கும் தலைமை அமைப்புக்கு வேண்டிய நிதியுதவிகளை செய்து வருகின்றனர். இரத்த தானம், ஏழைகளுக்கான இலவச திருமணம், கல்வி விழிப்புணர்வு பிரச்சாரங்கள், இஸ்லாமிய சொற்பொழிவுகளையும் நடத்தி வருகிறது. தேர்தல் மற்றும் பொது பிரச்சினைகளில் முஸ்லிம்களுக்கு மத்தியில் விழிப்புணர்வு பிரச்சாரங்களை மேற்கொண்டு வருகிறது.  

இந்தியாவில் இருந்து அரபு நாடுகளுக்கு வேலைக்காகச் சென்றிருக்கும் முஸ்லிம் அல்லாதவர்களுக்கும் உதவிகள் செய்கின்றனர்.  

## அரசியல் பிரிவு
இதன் அரசியல் பிரிவாக கடந்த 2009 ஆம் ஆண்டு மனிதநேய மக்கள் கட்சி தொடங்கப்பட்டது.  

## அதிகாரபூர்வ வாரஇதழ்
- மக்கள் உரிமை

## வெளியிணைப்புகள்
- தமுமுக வின் அதிகாரபூர்வ இணையத் தளம்
## ஆதாரம்
# சித்தம் எழுத்துமுறை



**சித்தம்**(𑖭𑖰𑖟𑖿𑖠𑖽;சமஸ்கிருதம்:सिद्धं.) என்பது சமஸ்கிருதத்தை எழுத பயன்படுத்தப்படும் ஒரு வரிவடிவம் ஆகும். இவ்வெழுத்துமுறை பிராமியில் இருந்து தோன்றிய குப்த எழுத்துமுறையின் வழித்தோன்றலாகும். சித்தம் எழுத்துமுறையில் இருந்தே தேவநாகரி , திபெத்திய எழுத்துமுறை முதலிய பல ஆசிய எழுத்துமுறைகள் தோன்றின.  

சித்தம் அபுகுடா வகையை சார்ந்த எழுத்துமுறையாகும். இந்த சித்தம் எழுத்துமுறை மற்ற பிராமி குடும்ப எழுத்துமுறைகளுக்கு உண்டான அனைத்து குணாதியங்களையும் கொண்டது. இது தற்கால தேவநாகரி எழுத்துமுறையினை ஒத்த வடிவத்தை கொண்டது.  

தற்காலத்தில், சித்தம் எழுத்துமுறை ஜப்பானில் மட்டுமே வழக்கில் உள்ளது. ஜப்பானில் ஷிங்கோன் பௌத்த மந்திரங்களை எழுதுவதற்காக பயன்படுத்தப்படுகிறது. இதை ஜப்பானிய மொழியில் போன்ஜி என அழைக்கின்றனர். இந்த எழுத்துமுறையினை கூக்காய் தான் முதன்முதலில் ஜப்பானில் அறிமுகப்படுகித்தினார். இந்தியாவில் இருந்து சீனாவில் மொழிப்பெயர்க்கப்பட்ட சூத்திரங்கள் சித்தம் எழுத்துமுறையினை பயன்படுத்தியே செய்யப்பட்டன. அங்கிருந்து, இந்த சூத்திரங்கள் ஜப்பானுக்கு சென்றன.  
சீனாவில் ஒன்பதாம் நூற்றாண்டின் மத்தியில், ஆட்சியாளர்களால், *அந்நிய மதங்கள்* நசுக்கப்பட்டன. மேலும் இந்தியாவில் சித்தம் எழுத்துமுறையில் இருந்து தோன்றிய தேவநாகரி வழக்கத்தில் வரத்துவங்கியது. எனவே காலப்போக்கில், *சித்தம் எழுத்துமுறை*' யினை பயன்படுத்தும் ஒரே நாடாக ஜப்பான் ஆனது. இன்று கூட ஜப்பானில் மந்திரங்களை எழுதவும் சூத்திரங்களை பிரதியெடுக்கவும் சித்தம் எழுத்துமுறை பயன்படுத்தப்படுகிறது.
# தமிழ்நாடு நெசவுத் தொழிற்துறை

பருத்தி, பட்டு போன்றவற்றில் இருந்து நூலெடுத்து, துணியாக்கி, உடைகளை ஆக்கும் தொழிற்துறை நெசவுத்துறை ஆகும். தமிழ்நாட்டில் இருக்கும் கைத்தறியையும் பிற நெசவுத் தொழில்நுட்பங்களையும், தொழில் நிறுவனங்களையும், அரசு நெசவுத்துறை அலகுகளையும் **தமிழ்நாட்டு நெசவுத்துறை** எனலாம்.  

- திருப்பூர் -
- கரூர் - படுக்கை விரிப்பு, மேசை விரிப்பு
# அல்வா



**அல்வா** (*Halwa*) என்பது கோதுமை, சர்க்கரை ஆகியவற்றிலிருந்து செய்யப்படும் ஒரு இனிப்பு உணவுப் பண்டமாகும்.. அல்வா என்ற சொல், அரேபிய மொழியில் இருந்து வந்ததாகும். அரேபிய மொழியில் அல்வா என்பதற்கு தேவ இனிப்பு என்று அா்த்தம். இந்தியாவில் திருநெல்வேலி அல்வா புகழ்பெற்ற தின்பண்டம் ஆகும். அல்வாவில் பல வகைகள் உள்ளன. அதில் கோதுமையினால் செய்யப்படும் அல்வா பிரபலமானது. தமிழ்நாட்டில் திருநெல்வேலி மாவட்டத்தில் இருட்டுக் கடை அல்வா மிகவும் பிரபலமாகும்.  

கோதுமையினால் செய்யப்படும் அல்வா தவிர முந்திாி, கேரட், பால், பீட்ரூட் போன்றவற்றால் செய்யப்படும் அல்வாக்களும் உண்டு. பொதுவாக சீனி, தேன் போன்றவற்றால் சுவையூட்டப்படுகின்றன. அசோகா அல்வா எனும் வகையும் பரவலாக அறியப்பட்டதாகும்.
# தமிழ்நாட்டு இலத்திரனியல் தொழிற்றுறை

தமிழ்நாட்டில் மின்னணுவியல் கருவிகளை, பொருள்களை வடிவமைத்து, உற்பத்தி செய்து, விற்பனை செய்யும் தொழிற்றுறை **தமிழ்நாட்டு இலத்திரனியல் தொழிற்றுறை** எனப்படும். இலத்திரனியல் தொழிற்றுறை ஓர் உயர்தொழினுட்பத் தொழிற்றுறை ஆகும்.  

தமிழ்நாடு மின்னணுவியல் தயாரிப்புத் துறையில் விரைவாக வளர்ந்து வரும் மாநிலம். சென்னையில் மோட்டோரோலா, சோனி-எரிக்சன், சாம்சங், சிஸ்கொ, டெல், நோக்கியா ஆகிய தயாரிப்பு நிறுவனங்கள் உள்ளன. டெல், வருடத்தில் தோராயமாக 4,00,000 மடிக்கணினிகள், மேசைத்தள கணினிகளைச் சென்னையை அடுத்த திருப்பெரும்புதூரிலிருந்து தயாரிக்கிறது.. சாம்சங் சென்னையில் 2007ஆம் ஆண்டிலிருந்து தொலைக்காட்சிப் பெட்டிகளைத் தயாரிக்கிறது. சாம்சங் சென்னையை அடுத்த திருப்பெரும்புதூரிலிருந்து ஆண்டில் தோராயமாக 10,20,000 குளிர்சாதனப் பெட்டிகளை 2010ஆம் ஆண்டிலிருந்து தயாரிக்கிறது.  

1. - நவம்பர் 1, 2014 முதல் சென்னையில் உள்ள **நோக்கியா** நிறுவனம் மூடப்பட்டது.நோக்கியா ஆண்டில் தோராயமாக 25,00,000 கைபேசிகளை சென்னையிலிருந்து தயாரித்து வந்தது.

ஹவாய் 25 கோடி உரூபாய் செலவில் தமிழகத்தில் திருப்பெரும்புதூர் அருகே சிறப்புப் பொருளாதார மண்டலத்தில், மின்னணு, தொலைத்தொடர்புத் தொழிற்சாலையை அமைக்கவிருக்கிறது.  

கீழே தமிழ்நாட்டில் தயாரிக்கப்படும் மின்னணு, நுகர்வோர் சாதனங்கள்.  

| ஊழியர் எண்ணிக்கை |  |  |  |  |
| --- | --- | --- | --- | --- |
| நோக்கியா | கைபேசி | 320 | 28,500 (மூடப்பட்டது) |  |
| பாக்ஸ்கான் | மின்னணுப் பாகங்கள் | 210 | 6500 (2014 டிசம்பர் 15இலிருந்து படிப்படியாக மூடப்படவுள்ளது ) |  |
| பிளக்ஸ்டிராநிக்ஸ் | மின்னணு வன்பொருள் | 150 | 2000 |  |
| சான்மினா-எஸ்.சி.எய் | மின்னணு வன்பொருள் | 95 | 1800 |  |
| மோட்டரோலா | கைபேசி | 75 | 650 |  |
| சாம்சங் | நுகர்வோர் சாதனங்கள் | 260 | 1400 |  |
| டெல் | கணிப்பொறி | 60 | 750 |  |
| பிஒய்டி | மின்னணுப் பாகங்கள் | 90 | 4000 |  |
| போஸ்-சிமன்ஸ் | நுகர்வோர் சாதனங்கள் | 57 | கட்டப்பட்டு வருகிறது. |  |
| வீடியொக்கான் | நுகர்வோர் சாதனங்கள் | 175 | கட்டப்பட்டு வருகிறது. |  |
| சோனி | டிவி | - | . | } |

1. - நவம்பர் 1, 2014 முதல் சென்னையில் உள்ள **நோக்கியா** நிறுவனம் மூடப்பட்டது
1. - நோக்கியா மூடப்பட்ட பின்னர் இந்நிறுவனம் அதிகளவில் ஆட்குறைப்பு செய்து வருகின்றது (இதற்கு முந்தைய ஆண்டுகளில் சீனாவில் இதன் பணியாள்கள் தற்கொலையால் (Foxconn suicides) குற்றச்சாட்டுக்கு ஆளான நிறுவனம் இது.)
# சுரதா யாழ்வாணன்

**சுரதா யாழ்வாணன்(Suratha Yazhvanan )** தமிழ் கணித்துறைக்கு பங்களித்துவரும் முன்னோடிகளில் ஒருவராவார். தமிழில் தட்டச்ச விரும்புவோர் வசதிக்காக பல்வேறு வகையான நிரல்களை எழுதி உள்ளார். இவரின் தினமணி, தினத்தந்தி, விகடன், TSC, TAB, மயிலை, பாமினி, அமுதம், தினகரன் போன்ற பல்வேறு வகையான எழுத்துருக்களை ஒருங்குறிக்கு ( UNICODE ) மாற்றும் பொங்குதமிழ் செயலி ஒருங்குறியில் வலைப்பதிபவர்களுக்கு மிகவும் பயனுள்ள ஒன்றாகும். தமிழ் தட்டச்சு தெரியாத ஆங்கில ஒலியியல் ( Romanized) முறையில் தமிழ் எழுத விரும்புவோர் இவரது செயலிகளைப் பயன்படுத்துகின்றனர். இவர் தற்போது ஜெர்மனியில் வசித்து வருகிறார்.  

சுரதா ஈழத்து எழுத்தாளரான காலஞ்சென்ற யாழ்வாணனின் மகனும் ஒலிபரப்பாளர் யாழ் சுதாகரின் சகோதரரும் ஆவார்.
# இசுக்கொட் விபரப்பட்டியல்


**இசுக்கொட் விபரப்பட்டியல்** என்பது, ஸ்கொட் பப்ளிஷிங் கம்பனியினால் வெளியிடப்படும் ஒரு தபால்தலை விபரப்பட்டியல் ஆகும். இது உலகம் முழுவதிலும், அஞ்சல் தேவைகளுக்காக வெளியிடப்பட்டவை என இவ் விபரப்பட்டியல் ஆசிரியர்களால் கருதப்படும் தபால்தலைகளைப் பட்டியலிடுகிறது. இது ஓவ்வொரு ஆண்டும் நிகழ்நிலைப்படுத்தி வெளியிடப்படுகின்றது. 2006 ஆம் ஆண்டில் வெளியிடப்பட்டபடி, இது ஆறு பெரிய தொகுதிகளைக் கொண்டிருந்தது. அத்துடன் இது குறுவட்டு வடிவிலும் வெளியிடப்படுகின்றது. தபால்தலைகளை அடையாளம் காண்பதற்காக இந்த விபரப்பட்டியலில் பயன்படுத்தப்படும் எண்முறை ஐக்கிய அமெரிக்காவின் தபால்தலை சேகரிப்பாளரிடையே பெருமளவில் புழக்கத்தில் உள்ளது.  

ஸ்கொட் விபரப்பட்டியலின் முதலாவது பதிப்பு 21 பக்கங்களை மட்டுமே கொண்டிருந்தது. இது 1868 ஆம் ஆண்டு செப்டெம்பர் மாதம், நியூ யார்க்கின் தபால்தலை விற்பனையாளரான ஜே. டபிள்யூ. ஸ்கொட் என்பவரால் வெளியிடப்பட்டது. இதன் அட்டையில் குறிப்பிட்டபடி 1840 ஆம் ஆண்டு முதல் விபரப்பட்டியல் வெளியிடப்பட்டது வரையிலான எல்லாத் தபால்தலைகளும் அவற்றின் விலைகளுடன் பட்டியல் இடப்பட்டதாகக் குறிப்பிடப்பட்டிருந்தது.  

பின் வந்த ஆண்டுகளில், ஸ்கொட் கம்பனி தபால்தலைகள் விற்பனை செய்வதை நிறுத்திவிட்டாலும், விபரப்பட்டியலைத் தொடர்ந்தும் வெளியிட்டு வருகிறது. தபால்தலை சேகரிப்பு வளர்ச்சியடைந்து வந்ததனாலும், சேகரிப்பாளருக்குப் பல புதிய தகவல்கள் தேவைப்பட்டதாலும், இவ்வாறான தகவல்கள் தொடர்ந்து பட்டியலில் சேர்க்கப்பட்டு வந்தது. முன்னைய ஆண்டின் விற்பனை மற்றும் சந்தைப் பகுப்பாய்வின் மூலம் கிடைத்த தகவல்களில் அடிப்படையில் தபால்தலைகளின் விலைகளும் இடம் பெற்றன. 2002 ஆம் ஆண்டில், இவ் விபரப்பட்டியல் 5000 பக்கங்களைக் கொண்டதாக இருந்தது.  

ஐக்கிய அமெரிக்காவின் முன்னணித் தபால்தலை விபரப்பட்டியலான இது, எவற்ரைத் தபால்தலை எனக் கொள்வது, எவற்றை அவ்வாறு கொள்ளமுடியாது எனத் தீர்மானிப்பதில் செல்வாக்குச் செலுத்துகின்றது. எடுத்துக்காட்டாக, இன்றைய ஐக்கிய அரபு அமீரகத்தைச் சேர்ந்த முன்னாள் நாடுகள் சில 1960 களில் வெளியிட்ட தபால்தலைகள் பல உண்மையிலேயே அஞ்சல் நிலையங்களில் விற்பனை செய்யப்படவில்லை என்பதனால் அவற்றைப் பட்டியலில் சேர்ப்பது இல்லை. இதனால் அமெரிக்க விற்பனையாளர்கள் அத்தபால்தலைகளை விற்பனை செய்வது இல்லை. எனினும் மைக்கேல் விபரப்பட்டியல் இவற்றைப் பட்டியலிட்டுள்ளது.
# இசுரான்லி கிப்பன்சு விபரப்பட்டியல்


**இசுரான்லி கிப்பன்சு விபரப்பட்டியல்** என்பது, ஸ்டான்லி கிப்பன்ஸ் லிலிட்டெட் என்னும் ஐக்கிய இராச்சியத்தைச் சேர்ந்த நிறுவனத்தால் வெளியிடப்படும் ஒரு தபால்தலை விபரப்பட்டியல் ஆகும். இது உலகில் வெளியிடப்படும் எல்லாத் தபால்தலைகளையும் அவற்றின் தொடக்க காலத்திலிருந்து பட்டியல் இடுகிறது.  

முதலாவது ஸ்டான்லி கிப்பன்ஸ் விபரப்பட்டியல் நவம்பர் 1865 ஆம் ஆண்டில் வெளியிடப்பட்டு மாதம் ஒருமுறை வெளிவந்தது. இப்பொழுது இந் நிறுவனம், நாடுகள், பிரதேசங்கள், சிறப்பு வகைகள் போன்ற அடிப்படைகளில் பல விபரப்பட்டியல்களை வெளியிட்டு வருகிறது. இவற்றுட் பல ஒவ்வொரு ஆண்டும் திருத்தி வெளியிடப்படுவதுடன், தபால்தலை சேகரிப்பாளருக்கு வேண்டிய பல தகவல்களையும் உள்ளடக்கி இருக்கின்றன.  

ஸ்டான்லி கிப்பனின் முழு உலகத்துக்கான விபரப்பட்டியல் உலகின் எல்லாநாடுகளிலும் வெளியிடப்பட்ட தபால்தலைகள் பற்றிய விபரங்களைத் தருகிறது. ஐந்து தொகுதிகளாக வெளியிடப்பட்டுள்ள 2008 ஆம் ஆண்டுக்குரிய பதிப்பில் ஏறத்தாழ 474,000 தபால்தலைகள் பற்றிய விபரங்கள் அடங்கியுள்ளன.  

இதில் குறிப்பிடப்படும் விலைகள், குறிப்பிட்ட நேரத்தில் அவற்றை விற்கும் விலைகளுக்கான மதிப்பீடுகள் மட்டுமே. அவ்விலைகளைக் குறிப்பிட்ட தபால்தலைகளின் உண்மையான பெறுமதியாகக் கொள்ள முடியாது.  

## வெளியிணைப்புகள்
- ஸ்டான்லி கிப்பன் இணைய விபரப்பட்டியல்
# ழ கணினி

**ழ கணினி** (*Zha Kanini*) 2003-06 ஆண்டுக்காலங்களில் முழுமையான தமிழ் இடைமுகப்புடனான கணினி ஒன்றினைத் தமிழ்ச்சமுதாயத்துக்கு ஆக்கியளிக்கும் நோக்குடன் ஆரம்பிக்கப்பட்ட ஓர் செயற்றிட்டமாகும். ழ கணினியின் இலக்காக குனூ/லினக்ஸ் இயங்குதளத்தை முடிந்தவரைத் தமிழ்ப்படுத்துவதாக இருந்தது. ழ கணினிக் குழுமம் இச்செயற்றிட்டத்தினை முன்னெடுத்துச்சென்றது. இதன் முதற்கட்ட அறிமுக நிகழ்ச்சி பெப்ரவரி 1, 2004இல் நிகழ்ந்தது. போதிய வணிக வாய்ப்புகள் இன்றி இதனை பரவலாக்க இயலவில்லை.  
## திட்டம்
தமிழுக்கென்று தனிச்சிறப்பு மிக்க எழுத்தாக உள்ள *ழ* என்ற எழுத்தையும் *கணினி* என்ற சொல்லையும் இணைத்து இத்திட்டத்திற்கு *ழ-கணினி* என்று பெயரிடப்பட்டது. இதற்கான குழுமத்தின் உறுப்பினர்களாக மா. சிவக்குமார், ஜெயராதா நடராஜன், சி.கே. சாந்தகுமார் மற்றும் கே. எம் லீனா ஆகியோருடன் எழுத்தாளர் சுஜாதா இணைந்து செயல்பட்டார். கேடிஈ சூழலில் உள்ள ஆங்கிலச் சொற்றொடர்களைத் தமிழாக்க மற்ற உறுப்பினர்களுக்கு துணை நின்றதுடன், அதற்காக தன்னார்வலர்களை ஓரிடத்தில் சேர்த்து அவர்களை வழி நடத்துவது, இம்முயற்சியில் ஈடுபடுபவர்களை ஊக்குவிப்பது என்று சுஜாதா திட்டத்திற்கு ஊக்கமளித்தார். தனது எழுத்துலக செல்வாக்கைக் கொண்டு தான் எழுதும் கட்டுரைகளில் ழ-கணினித் திட்டம் பற்றிப் பொதுமக்களுக்கு எடுத்துக் கூறி வந்தார்.  

சுஜாதா ஆனந்த விகடனில் ஞாயிறுதோறும் மொழிபெயர்க்க விடுத்த வேண்டுகோளுக்கிணங்க 45 தன்னார்வலர்கள் ஒருசேர பங்களிக்க முன்வந்தனர். சயராதா தாம் பணியாற்றிய டிஷ்நெட் டிஎஸ்எல் நிறுவனத்தின் உலாவுமையமொன்றில் 20 கணினிகளை இதற்கு ஏற்பாடு செய்து கொடுத்தார். எம்.ஓ.பி வைஷ்ணவா கல்லூரி, இலயோலாக் கல்லூரி மாணவர்கள் மிகுந்த ஆர்வத்துடன் பங்காற்றினர். தொடர்ந்து நடந்த விவாதங்கள் மற்றும் முக்கியமானவர்களின் பணி இடமாற்றம் காரணமாக இத்திட்டப்பணி சுணங்கியது. இருப்பினும் ஜெயராதா நடராஜன் போன்றோரின் தொடர்ந்த முயற்சியில் இந்திய மொழிகளிலேயே அதிகமாக மொழிபெயர்க்கப்பட்ட கேடீஈ இடைமுகமாக தமிழ் விளங்குகிறது.
# 1833



**1833** (**MDCCCXXXIII**) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு ஞாயிற்றுக்கிழமையில் ஆரம்பமானது.  

## நிகழ்வுகள்
- ஜனவரி 23 - போக்லாந்து தீவுகளை பிரித்தானியா மீண்டும் கைப்பற்றிக் கொண்டது.
- மார்ச் 3 - அகிலத்திரட்டு அம்மானையின்படி, நாராயணனின் அவதாரமாக அய்யா வைகுண்டர் திருச்செந்தூரில் பிறந்தார்.
- ஆகஸ்ட் - பிரித்தானியாவின் நாடாளுமன்றம் பிரித்தானியப் பேரரசில் உள்ள அனைத்து அடிமைகளுக்கும் விடுதலையை அறிவித்தது.
- ஆகஸ்ட் 12 - சிக்காகோ ந்கரம் உருவாக்கப்பட்டது.
- செப்டம்பர் 29 - மூன்று வயதுள்ள இரண்டாம் இசபெல்லா ஸ்பெயின் அரசியாக முடிசூடினாள்.
- நவம்பர் 12-13 - அலபாமாவில் லியோனீட் விண்கற்கள் (*Leonid meteor*) வீழ்ந்தன.
- நவம்பர் 25 - சுமாத்திராவில் 8.7 நிலநடுக்கம் ஏற்பட்டது.

ஓவியர் கார்ல் பிரியூலொவ்வின் *பொம்பெய்யின் கடைசி நாள்* ஓவியம் 1833 இல் ரோமில் முதன் முதலாகக் காட்சிப்படுத்தப்பட்டது.]]  

## தேதி அறியப்படாத நிகழ்வுகள்
- முதலாவது நொதியம் கண்டுபிடிக்கப்பட்டது.
- சியாமின் இளவரசர் மொங்கூட் தம்மாயுத பௌத்தம் என்ற பிரிவை ஆரம்பித்தார்.
- இலங்கை ஐந்து மாகாணங்களாகப் பிரிக்கப்பட்டது (1833)
- இலங்கையில் அமெரிக்க மிஷனின் மீது விதிக்கப்பட்ட தடை அகற்றப்பட்டது.
- இலங்கையின் முதலாவது குழந்தைகள் பள்ளி யாழ்ப்பாணம், பண்டத்தரிப்பில் அமெரிக்கன் மிஷனைச் சேர்ந்த எக்கார்ட் என்ற பெண்மணியினால் ஆரம்பிக்கப்பட்டது.
- இலங்கையில் கோல்புறூக் அரசியல் சீர்திருத்தம் அமுல்படுத்தப்பட்டது.

## பிறப்புகள்
- அக்டோபர் 31 - அல்பிரட் நோபல், நோபல் பரிசை உருவாக்கிய சுவீடன் அறிவியலாளர் (இ. 1896)
- பேர்டினண்ட் வொன் ரிச்தோஃபென், ஜெர்மனிய புவியியலாளர் (இ. 1905)

## இறப்புகள்

## முகலாயப் பேரரசர்கள்
- இரண்டாம் அக்பர் (1806-1837)

## 1833 நாற்காட்டி
# 1878



**1878** (**MDCCCLXXVIII**) ஒரு செவ்வாய்க்கிழமையில் ஆரம்பமான ஒரு சாதாரண கிரிகோரியன் ஆண்டாகும். பழைய ஜூலியன் நாட்காட்டியில் இவ்வாண்டு ஒரு ஞாயிற்றுக்கிழமையில் ஆரம்பமானது.  

## நிகழ்வுகள்
- பெப்ரவரி 2 - கிரேக்கம் துருக்கி மீது போரை அறிவித்தது.
- பெப்ரவரி 19 - தோமஸ் எடிசன் கிராமபோனின் காப்புரிமம் பெற்றார்.
- மார்ச் 3 - பல்கேரியா ஓட்டோமான் பேரரசிடம் இருந்து விடுதலை பெற்றது.
- செப்டம்பர் 20 - த ஹிண்டு வெளியிடப்பட்டது.
- நவம்பர் 17 - இத்தாலியின் முதலாம் உம்பேர்ட்டோ மீதான முதலாவது கொலை முயற்சி இடம்பெற்றது.

## தேதி அறியப்படாத நிகழ்வுகள்

## பிறப்புகள்
- ஏப்ரல் 1 - சி. கணேசையர், ஈழத்துத் தமிழறிஞர் (இ. 1958)
- டிசம்பர் 10 - சி. இராஜகோபாலாச்சாரி, (இ. 1972)
- டிசம்பர் 18 - ஜோசப் ஸ்டாலின், சோவியத் தலைவர் (இ. 1953)

## இறப்புகள்
- மார்ச் 5 - ரி. சின்னத்தம்பி, யாழ்ப்பாணம் உடுப்பிட்டியைச் சேர்ந்த புலவர்

## 1878 நாற்காட்டி
# தமிழ்நாடு மென்பொருள் தொழிற்துறை


மென்பொருள்களை ஆக்குவது, தொடர்பான சேவைகளை வழங்குவது, விற்பனை ஆகியவை **தமிழ்நாட்டு மென்பொருள் தொழிற்துறையின்** முக்கிய செயற்பாடுகள் ஆகும். மென்பொருள் ஏற்றுமதியில் தமிழ்நாடு இந்தியாவில் மூன்றாம் இடத்தில் இருக்கின்றது. பெரும்பான்மையான மென்பொருள் நிறுவனங்கள் சென்னையிலேயே இருக்கின்றன.  

## தமிழ்நாட்டின் முதல் பத்து மென்பொருள் ஏற்றுமதி நிறுவனங்கள்
- Tata Consultancy Services
- Infosys
- HCL Technologies
- Cognizant
- Wipro
- Satyam Computer
- Scope International
- Sutherland Global
- Siemens Information
- Teledata (STP division)
ஆதாரம்:  

## மேற்கோள்
# ஹூட்டு இனக்குழு



**ஹூட்டு இனக்குழு**, பெரும்பாலும் ருவாண்டா, புரூண்டி ஆகிய நாடுகளில் வாழும் மத்திய ஆபிரிக்க இனக்குழுக்களுள் ஒன்றாகும்.  

## மக்கள்தொகைப் புள்ளிவிபரங்கள்
ஹூட்டுக்கள் புரூண்டியிலும் ருவாண்டாவிலும் உள்ள மூன்று இனக்குழுக்களுள் பெரும்பான்மையினர் ஆவர். ஐக்கிய அமெரிக்கப் புலனாய்வு நிறுவனம் வெளியிடும் தகவலின்படி, ருவாண்டாவில் 84% மக்களும், புரூண்டியில் 85% மக்களும் ஹூட்டுக்கள் ஆவர். எனினும், வேறு மூலங்களில் இது குறிப்பிடத்தக்க அளவில் வேறுபட்டும் காணப்படுகிறது. இந் நாடுகளில் வாழும் இன்னொரு இனக்குழுவான துட்சிகளுக்கும், இவர்களுக்கும் இடையில் உள்ள முரண்பாடுகள் முக்கியமாகச் சமூக வகுப்பு அடிப்படையிலானதே அன்றி, மொழி, தோற்றம், பண்பாடு ஆகியவற்றின் அடிப்படையில் ஆனதல்ல எனப்படுகின்றது.  

## தோற்றம்

இவர்கள், சுமார் 11 ஆம் நூற்றாண்டளவில், இன்றைய சாட் நாட்டைச் சேர்ந்த பகுதிகளிலிருந்து, ஆபிரிக்கப் பேரேரிப் பகுதிகளுக்கு வந்து சேர்ந்தனர். ஏற்கனவே அங்கு வாழ்ந்துவந்த துவா பிக்மிகளை விரட்டிவிட்டு அப்பகுதியில் குடியேறிய அவர்கள், பல சிறிய அரசுகளை அமைத்துக்கொண்டு அப்பகுதியில் ஆதிக்கம் செலுத்தினர். இந்நிலை, துத்சிக்கள் அப்பகுதிக்கு வரும்வரை நீடித்தது. துத்சி, ஹூட்டுக்களின் முரன்பாடுகளை விளக்கும் கோட்பாடுகள் பல உள்ளன. அவற்றுள் ஒன்று, துத்சிக்கள் ஹாமிட்டிய மக்கள், 15 ஆம், 18 ஆம் நூற்றாண்டுகளுக்கு இடைப்பட்ட காலப் பகுதியில் இன்றைய எதியோப்பியப் பகுதிகளிலிருந்து தெற்கு நோக்கிப் புலம் பெயர்ந்த அவர்கள், ஹூட்டுக்கள், துவா பிக்மிகள் ஆகியோர் மீது மேலாதிக்கம் செலுத்தினர். இன்னொரு கோட்பாடு ஹூட்டுக்களும், துத்சிகளும் ஓரின மக்கள் என்றும், செர்மானிய, பெல்ஜியக் குடியேற்றவாதிகளினால் பிரித்து ஆளப்பட்டவர்கள் என்றும் கூறுகிறது. ருவாண்டா தேசிய ஒற்றுமையை ஆதரிப்பவர்கள் மத்தியில் இக் கோட்பாட்டுக்குச் செல்வாக்கு உள்ளது. எனினும் இது ஒரு வரலாற்றுத் திரிபாக இருக்கலாம் என்னும் கருத்தும் உண்டு.
# வார்ப்புரு:Infobox Ethnic group



| headerstyle = background-color:#AEC2DB;  
| labelstyle = font-weight:normal;  

| header1 =  

| data2 = }}}} }|(  
| }  
}})}}  

| label3 = }  
| data3 = }}  
| label4 = }  
| data4 = }}  
| label5 = }  
| data5 = }}  

| header6 =  
| data7 = }}  
| header8 = }  
| data9 = }  

| label11 = }  
| data11 = }}  
| label12 = }  
| data12 = }}  
| label13 = }  
| data13 = }}  
| label14 = }  
| data14 = }}  
| label15 = }  
| data15 = }}  
| label16 = }  
| data16 = }}  
| label17 = }  
| data17 = }}  
| label18 = }  
| data18 = }}  
| label19 = }  
| data19 = }}  
| label20 = }  
| data20 = }}  
| label21 = }  
| data21 = }}  
| label22 = }  
| data22 = }}  
| label23 = }  
| data23 = }}  
| label24 = }  
| data24 = }}  
| label25 = }  
| data25 = }}  
| label26 = }  
| data26 = }}  
| label27 = }  
| data27 = }}  
| label28 = }  
| data28 = }}  
| label29 = }  
| data29 = }}  
| label30 = }  
| data30 = }}  
| label31 = }  
| data31 = }}  
| label32 = }  
| data32 = }}  
| label33 = }  
| data33 = }}  
| label34 = }  
| data34 = }}  
| label35 = }  
| data35 = }}  
| label36 = }  
| data36 = }}  
| label37 = }  
| data37 = }}  
| label38 = }  
| data38 = }}  
| label39 = }  
| data39 = }}  
| label40 = }  
| data40 = }}  
| label41 = }  
| data41 = }}  
| label42 = }  
| data42 = }}  

| header50 =  
| data51 = }}  
| header52 =  
| data53 = }}  

| header54 =  
| data55 = }}  

| header56 =  
| data57 = }  

| belowstyle = padding-top:0.5em;font-size:85%;text-align:;  
| below =  

}}<noinclude>  

</noinclude>
# விக்கிப்பீடியா:முதற்பக்கக் கட்டுரைகள்/மார்ச் 2, 2008

**பொறியியல்**என்பது அறிவியல் கோட்பாடுகளைத் *திறமுடன்* பயன்படுத்தி தக்க முறையில் இயற்கை வளங்களை மனித பயன்பாட்டிற்காக மாற்றும் தொழிற் கலையாகும். இது இயற்பியல், கணிதம், வேதியியல், உயிரியல் ஆகிய அறிவியற்துறைகளையும், அவற்றின் சிறப்புத் துறைகளான பொருள் அறிவியல் (materials science), திண்ம / பாய்ம விசைப்பொறியியல் (Solid/Fluid Mechanics), வெப்ப இயக்கவியல் (Thermodynamics) போன்றவற்றை அடிப்படையாகக் கொள்கிறது. இத்துறையில் பயிற்சிபெற்றவர்கள் பொறியாளர்கள் எனப்படுவர். பொரியாளர்கள் ஆற்றல், பொருட்கள் எனும் இரண்டுவிதமான இயற்கை வளங்களைப் பயன்படுத்துகின்றனர். .  

பொருட்களின் பயன்பாடு அவற்றின் தாங்கு திறன், முறைப்படுத்த உகந்ததாயிருத்தல், எடை குறைவாயிருத்தல், வெகுகாலம் சிதையாதிருத்தல், கடத்து திறன், வேதியியல், ஒலியியல், மின்னியல் பண்புகள் போன்ற பற்பல தன்மைகளைப் பொருத்து இருக்கும். ஆற்றலுக்கான முக்கிய மூலங்கள், படிம எரிபொருட்கள்(Fossil Fuels) (பெட்ரோலியம், நிலக்கரி, எரிவாயு (எரிவளி)), காற்று, சூரியன், நீர்வீழ்ச்சி, அணுப்பிளவு போன்றவை.  

---

**சாமுராய்** எனப்படுவது ஜப்பானில் தொழில்மயமாக்கத்திற்கு முன் இருந்த ஜப்பானிய படைத்துறையில் (ராணுவத்தில்) இருந்துவந்த ஒரு இனத்திற்கான பட்டம். கி.பி. ஏழாம் நூற்றாண்டிலிருந்து, 19ம் நூற்றாண்டு வரை இவ் வகையான சாமுராய்கள் பெரும்பாலும் ஒரு குறிப்பிட்ட சட்டதிட்டங்களுக்கு கட்டுப்பட்டவர்களாக இருந்துவந்துள்ளனர்.* புஷிடோ* என்ற அறியப்படும் இந்தச் சட்டம் சாமுராய் என்பவர் எப்படி வாழவேண்டும், அவர்களுடைய ஒழுக்கமுறைகள் எப்படிப்பட்டவை எனக்குறிப்பிடுகிறது.
# திமீத்ரி மெத்வேதெவ்


**திமீத்ரி அனத்தோலியெவிச் மெத்வேதெவ்** (*Dmitry Anatolyevich Medvedev*, ; பிறப்பு: 14 செப்டம்பர் 1965) உருசிய அரசியல்வாதி ஆவார். இவர் உருசியப் பாதுகாப்புப் பேரவையின் துணைத்தலைவராக உள்ளார். 2012 முதல் 2020 சனவரி 16 வரை இவர் உருசியத் த,லைமை அமைச்சராகவும், 2008 முதல் 2012 உருசிய அரசுத்தலைவராகவும் பதவி வகித்தார். 2020 சனவரி 15 இல் மெத்வேதெவ் அவரது அமைச்சரவையைக் கலைத்து விட்டு பிரதமர் பதவியில் இருந்து விலகினார். இவரது இடத்திற்கு மிகைல் மிசூசுத்தின் நியமிக்கப்பட்டார். அரசுத்தலைவர் விளாதிமிர் பூட்டின் இவரை பாதுகாப்புப் பேரவையின் துணைத்தலைவராக நியமித்தார்.  

இவருக்கு முன்னதாகவும் பின்னதாகவும் அரசுத்தலைவராக இருந்த விளாதிமிர் பூத்தினை விட மெத்வேதெவ் மிகவும் தாராளவாதியாக அறியப்பட்டவர். இவர் அரசுத்தலைவராக இருந்த காலத்தில் உருசியாவின் பொருளாதாரத்தையும் சமூகத்தையும் நவீனமயமாக்கும் திட்டங்களை அறிமுகப்படுத்தினார். இதன் மூலம் எண்ணெய் மற்றும் எரிவாயுவில் மட்டும் நாட்டின் பொருளாதாரம் தங்கியிருப்பது குறைக்கப்பட்டது. இவரது பதவிக்காலத்தில், அணுவாயுதக் குறைப்புத் திட்டத்திற்கான உடன்பாடு ஐக்கிய அமெரிக்காவுக்கும் உருசியாவுக்கும் இடையில் செய்து கொள்ளப்பட்டது. உருசியாவுக்கும் சியார்சியாவுக்கும் இடையில் 2008 போரில் உருசியா வெற்றி கண்டது. உருசியா பெரும் பொருளியல் நிலைத் தேக்கத்தில் இருந்து மீண்டது. மெத்வேதெவ் கணிசமான சட்ட அமலாக்க சீர்திருத்தத்தைத் தொடங்கினார். இவர் மீது ஊழல் குற்றச்சாட்டுகள் சுமத்தப்பட்டிருந்தபோதிலும், ஊழல் எதிர்ப்புப் பிரச்சாரத்தைத் தொடங்கினார்.  

மெத்வேதெவ் உருசிய அரசின் எண்ணெய் நிறுவனமான காசபுரோமின் இயக்குநர் அவைத் தலைவராகவும் 2000-ஆம் ஆண்டில் இருந்து பணியாற்றியிருக்கிறார்..
# யாழ்ப்பாணம் சம்பத்தரிசியார் கல்லூரி

**யாழ் சம்பத்தரிசியார் கல்லூரி**, (St.Patrick’s College) குருநகர், யாழ்ப்பாணம், இலங்கையில் உள்ள முன்னணிக் கத்தோலிக்கப் பாடசாலைகளுள் ஒன்று. ஒன்றரை நூற்றாண்டுகளுக்கு மேல் பழமை வாய்ந்த இப் பாடசாலை 1850 ஆம் ஆண்டில், யாழ்ப்பாணம் கத்தோலிக்க ஆங்கிலப் பாடசாலை (Jaffna Catholic English School) என்னும் பெயரில் தொடங்கப்பட்டது. இந்த கல்லூரி யாழ்ப்பாண புனித மரியாள் பேராலயம் உடன் இணைக்கப்பட்டுள்ளது.  

மொன்சைனர் ஒராசியோ பெட்டாச்சினி (Monsignor Orazio Bettacchini) என்பவர் இதனை நிறுவினார். அடுத்த ஆண்டில் இதன் பெயர் யாழ்ப்பாணம் ஆண்கள் செமினரி (Jaffna Boys’ Seminary) ஆனது. 1881 ஆம ஆண்டில் இது முழு அளவிலான உயர்தரப் பாடசாலையாகப் பதிவு செய்யப்படதுடன், இதன் பெயர் சம்பத்தரிசியார் கல்லூரி என மாற்றப்பட்டது. 1961 ஆம் ஆண்டில் இலங்கையிலுள்ள பாடசாலைகள் அனைத்தும் அரசுடமை ஆக்கப்பட்டபோது, சமய நிறுவனங்களுக்குக் கிடைத்த வாய்ப்பைப் பயன்படுத்தி இப் பாடசாலையை கட்டணம் அறவிடாத தனியார் பாடசாலையாகவே பேணுவதென முடிவு செய்யப்பட்டது.  

ஆண்களுக்கான இப் பாடசாலையைக் கத்தோலிக்க திருச்சபையே நடத்தி வந்தாலும் பல்வேறு சமயங்களைச் சேர்ந்த மாணவர்களும் இங்கே கல்வி கற்கின்றனர். 1887 ஆம் ஆண்டு முதலே இது விடுதியுடன் கூடிய பாடசாலையாக இயங்கி வருவதால் நாட்டின் பல பாகங்களில் இருந்தும் மாணவர்கள் இங்கு தங்கிப் படித்தனர்.  

## வெளியிணைப்புகள்
- சம்பத்தரிசியார் கல்லூரி, யாழ்ப்பாணம் இணையத் தளம்
# விக்கிப்பீடியா:மீடியாவிக்கி தமிழாக்கத் திட்டம்

மீடியாவிக்கி தமிழாக்கத்திட்டத்துக்கு உங்களை வரவேற்கிறோம். இத்திட்டம் அதன் நிறைவை எட்டும் போது, விக்கிப்பீடியா உட்பட அதன் துணைத் திட்டங்கள் அனைத்திலும் காணப்படும் பயனர் இடைமுகங்களையும் முழுவதுமாக தமிழில் தரும். இத்திட்டம் பின்வரும் நோக்கங்களைக் கொண்டுள்ளது:  
1. தமிழாக்கத்தை விரைவாக்குவது
1. பிழைகளைக் கண்டுபிடித்து திருத்துவது
  1. இலக்கணப் பிழைகள்
  1. எழுத்துப் பிழைகள்
  1. கருத்துப் பிழைகள்
தமிழாக்கத்தில் காணப்படும் பிழைகளைச் சுட்டிக் காட்டியும் மொழிபெயர்ப்பு உதவிகளுக்கு பதிலளித்தும் இத்திட்டத்தில் நீங்களும் பங்குபற்றலாம்.  

தமிழாக்க நடவடிக்கைகள் பீட்டா விக்கி தளத்தில் நடைப்பெற்று வருகிறது. அங்கே நேரடியாகச் சென்று நீங்களும் மொழிபெயர்ப்புகளைச் செய்யமுடியும். பீட்டா விக்கிதளத்தில் எப்படி பங்களிப்பைத் தொடங்குவது என்பதை அறிய எப்படித் தொடங்குவது என்றப் பக்கத்தைப் பார்க்கவும். உதவிகள் வேண்டுமாயின் http://translatewiki.net/wiki/Portal:Ta தமிழ் வலைவாசலில் கேட்கலாம்].  

### மொழிநடை

#### ஏவல் நடை

மொழிபெயர்ப்பில் ஏவல் செய்வது போன்ற தோணியை தவிர்க்க வேண்டுமென நினைக்கிறேன். முடிந்த வரையில் அவற்றை வியங்கோள் வினைமுற்றாக வைத்திருக்கலாம்.  

உதாரணமாக:  

தேடு --> தேடுக  

செல் --> செல்க  

தடு --> தடுக்கவும்  

போன்றவற்றை பரிசீலிக்கவும் Vinodh.vinodh 15:08, 1 March 2008 (UTC)  

வழிமொழிகிறேன். --Ravi 18:34, 1 March 2008 (UTC)  

### தமிழாக்க உதவி

- domain - ஆட்களம் (ஆள்களம்?)
- changed event visibility
- Oversight log
# துவா இனக்குழு



**துவா இனக்குழு** (*Twa*) அல்லது **பாத்வா இனக்குழு** மத்திய ஆபிரிக்காவில் ருவாண்டா, புருண்டி, உகண்டா ஆகிய நாடுகளிலும், கொங்கோ ஜனநாயகக் குடியரசின் கிழக்குப் பகுதியிலும் வாழும் இனக்குழுக்களில் ஒன்றாகும். பிக்மி மக்களான இவர்களே மத்திய ஆபிரிக்காவின் பேரேரிப் பகுதியில் மிகப் பழைய காலம் தொட்டு வாழ்ந்து வருபவர்களாவர். 2000 ஆண்டில் இவர்களின் மொத்த மக்கள் தொகை ஏறத்தாழ 80,000 ஆக இருந்தது.  

அங்கோலா, நமீபியா, சாம்பியா, பொட்ஸ்வானா ஆகிய நாடுகளிலும் தெற்கத்திய துவா மக்கள் வாந்துவருகின்றனர். இவர்கள் காட்டுப் பகுதிகளிலிருந்து தொலைவில் பாலைவனப் பகுதிகளிலும், சதுப்பு நிலப் பகுதிகளிலும் வாழ்கிறார்கள். இவர்கள் பற்றிக் குறைவான ஆய்வுகளே நடத்தப்பட்டுள்ளன.  

## வரலாறு

சுமார் 11 ஆம் நூற்றாண்டளவில் துவா இனக்குழுவினரின் மரபுவழிப் பகுதிகளுக்குள் வந்த ஹூட்டு இனக்குழுவினர் அவர்களைத் தமது ஆதிக்கத்துள் கொண்டுவந்தனர். 15 ஆம் நூற்றாண்டை அண்டி துட்சி இனக்குழுவினர் இப் பகுதிக்குள் புகுந்து முன்னிருந்த இரு இனத்தவரையும் அடிப்படுத்தினர். துவாக்கள், ஹூட்டுக்களும், துத்சிக்களும் பேசும் கின்யார்வாண்டா மொழியையே பேசுகின்றனர். பல நூறு ஆண்டுகளாகவே துவாக்கள், மிகச் சிறிய மக்கள் குழுவினராகவே இப் பகுதியில் வாழ்ந்து வருகின்றனர். தற்போது, ருவாண்டாவிலும், புரூண்டியிலும், மொத்த மக்கள் தொகையில் சுமார் 1% என்ற அளவிலேயே இவர்கள் உள்ளார்கள். இதனால், இந்நாடுகளின் அரசியலில் இவர்களது பங்களிப்பு மிகக் குறைவே.
# இனப்படுகொலை


**இனப்படுகொலை** (Genocide) ஓர் இனத்தை பகுதியாகவோ அல்லது முழுமையாகவோ, மனித இனம் சார்ந்த, இன ஒதுக்கல், சமய வேற்றுமை அல்லது தேசிய இன வேற்றுமை போன்ற காரணங்களால் கொல்ல நினைப்பது அல்லது அழிப்பது.  

இது குறித்து 1948 இல் ஐக்கிய நாடுகளின் பிரதிநிதிகள் சபை இதை தடைசெய்யப்பட்ட, தண்டனைக்குரிய மற்றும் குற்றமுறை செயலாக ஐ நா சட்ட விதி 2 இன்படி அறிவித்துள்ளது. இதன்படி ஓர் இனத்தை பகுதியாகவோ அல்லது முழுமையாகவோ, மனித இனம் சார்ந்த, இன ஒதுக்கல், சமய வேற்றுமை அல்லது தேசிய இன வேற்றுமை போன்ற காரணங்களால், உடல் ரீதியாகவோ, மன ரீதியாகவோ தொல்லை கொடுப்பது, கொல்ல நினைப்பது அல்லது அழிப்பது, இனவேறுபாட்டைக் காரணங்காட்டி குழந்தைப் பிறப்பை தடுப்பது, குழந்தைகளை இடம் பெயரச் செய்வது, வேறு எவ்வகையிலாயினும் இனவேறுபாடு காட்டுவது போன்றவை குற்றமுறை செயல்களாக, இனப்படுகொலைக் குற்றங்களாக சர்வதேச தடைச்சட்டத்தின்படி குற்றச்செயலாகும்..  

இக்கொடுஞ்செயல் புரிவோரைத் தண்டிக்க சர்வதேசக் குற்றவியல் நீதிமன்றம் 2002 இல் கொண்டுவரப்பட்டது. இந்நீதிமன்றம் விசாரணை செய்து தண்டனை அளிக்க உடன்படிக்கையின் மூலம் அதிகாரம் வழங்கப்பட்டுள்ளது. இவ்வுடன்படிக்கையில் கையொப்பமிட நீதிமன்ற ஆணையத்தால் சர்வதேச உறுப்பினர்களை அழைத்தும் இன்னும் ஒருவரும் கையொப்பமிடவில்லை என்பது குறிப்பிடத்தக்கது.  

## வார்த்தைப் பயன்பாடு
இனப்படுகொலை (Genocide) என்ற வார்த்தை முதன் முதலில் ரபேல் லேம்கின் 1944ல் வெளிவந்த "Axis Rule in Occupied Europe" என்ற புத்தகத்தில் பயன்படுத்தியுள்ளார்.  

## பாரிய இனவழிப்புகள்

## அனைத்துலக குற்றம்
போலந்து-யூதச் சட்ட வல்லுனரான ராபேல் லெம்கின் (Raphael Lemkin) என்பவரே இனப்படுகொலை என்னும் கருத்துருவுக்கு முதன் முதலில் சொல்வடிவம் கொடுத்தவராவார். 1933 ஆம் ஆண்டில் நடைபெற்ற நாடுகள் கூட்டமைப்பின் (League of Nations), சட்ட அவையின் அனைத்துலகக் குற்றவியல் சட்டம் தொடர்பான மாநாட்டில், லெம்கின் ஒரு முன்மொழிவைச் செய்தார். இதற்காக அவர் *காட்டுமிராண்டித் தனமான குற்றம் (Crime of Barbarity)* உலகச் சட்டங்களுக்கு எதிரான ஒரு குற்றம் என்னும் பொருளில் கட்டுரை ஒன்றை எழுதினார். இக் குற்றம் தொடர்பான கருத்துரு பின்னர் இனப்படுகொலை தொடர்பான எண்ணமாக உருவானது. இது, 1933 ஆம் ஆண்டில், ஈராக்கில் அசிரியர்கள் கொலை செய்யப்பட்ட அநுபவத்தில் இருந்து உருவானதாகும். லெம்கினுக்கு, ஈராக்கில் நடைபெற்ற இச் சம்பவம், முதலாம் உலகப் போரின்போது ஆர்மீனியர்கள் படுகொலை செய்யப்பட்டதை நினைவுபடுத்தியது. அந்த ஆண்டிலேயே லெம்கின், இத்தகைய காட்டுமிராண்டித்தனமான செயல்களைச் சட்டத்துக்குப் புறம்பானதாக ஆக்கும்படியான தனது முன்மொழிவை, நாடுகள் கூட்டமைப்பின் சட்ட அவையிடம் கையளித்தார். இம் முன்மொழிவு ஏற்றுக்கொள்ளப் படவில்லை என்பதுடன், அப்போது நாஸி ஜெர்மனியுடன் சமாதானம் செய்ய்துகொள்ள விரும்பிய போலந்து அரசும், லெம்கினின் நடவடிக்கைகளை ஏற்றுக்கொள்ளவில்லை. எனினும் லெம்கின் தொடர்ந்தும் தனது நோக்கங்களுக்காகப் பல வழிகளிலும் போராடி வந்தார்.  

லெம்கினின் வெற்றிகரமான பிரச்சாரங்கள் 1948 ஆம் ஆண்டில் இனப்படுகொலை அனைத்துலகச் சட்டங்களின் கீழ் குற்றமாக்கப்படுவதற்கு உதவின.
# ஓக்லோ

வில் காபோன் அமைந்திருக்கும் இடம்.]]  
படலம்,  
(4) கருங்கல் பாறை]]  
**ஓக்லோ** என்னும் இடமானது, நடு ஆப்பிரிக்காவில் உள்ள காபோன் நாட்டில், ஓ-ஓகூயே (Haut-Ogooué ) என்னும் மாநிலத்தில் உள்ள பிரான்சிவில் (Franceville) என்னும் ஊரில் உள்ளது. இவ்விடத்தின் தனிச் சிறப்பு எனவென்றால், மாந்தர்களின் துணை ஏதுமில்லாமல் இயற்கையிலேயே தன்நேர்வாக யுரேனியம் அணு உலைகள் (தொடரியக்கமாக அணுக்கரு பிளப்பு நிகழ்ந்து) தொடங்கி மிக மிக நெடுங்காலமாக, அதாவது 600,000 ஆண்டுகள் முதல் 1,500,000 ஆண்டுகள் வரையும், இயங்கி வந்திருக்க வேண்டும் என்று செப்டம்பர் 1972ல் பிரான்சிய அறிவியலாளர்கள் கண்டு பிடித்தனர் . பெரு வியப்பூட்டும் இந்நிகழ்வு நடந்த காலத்தில் நில உலகில் உள்ள தரைநிலப் பகுதிகள் யாவும் பல்வேறு கண்டங்களாகப் *பிரியாமல்* ஒன்றாக இருந்தது (பார்க்க: ஒருநிலக் கொள்கை). ஏறத்தாழ 1.5 பில்லியன் ஆண்டுகளுக்கு முன்னர் நிகழ்ந்திருக்க வேண்டும் என்று கருதுகின்றனர். இந்த அணு உலை இயங்குவதற்கு ஆக்சிசன் தேவைப்பட்டிருக்கும் என்றும், அக்காலத்திற்கு சற்று முன்தான் (ஏறத்தாழ 2 பில்லியன் ஆண்டுகளுக்கு முன்னர்) உலகில் முதன் முதலாக ஆக்சிசன் வளிமம் வெளியிடும் உயிரிகள் தோன்றியிருந்தன என்றும் அறிகிறார்கள். இவ்வுயிரிகள் ஒளிச்சேர்க்கை வழி ஆக்சிசனை வெளிவிட்டன.  
## வரலாறு
பியர்லாத்தே (Pierrelatte) என்னும் இடத்தில் அமைந்துள்ள பிரான்சிய அணு ஆற்றல் நிறுவனம் ஜூன் 7 1972இல், யுரேனிய ஓரிடத்தான்களின் விகிதத்தில் (U235/U238) சிறு வழக்கமாறுமாடு ஒன்றைக் கண்டனர் . U238 ஓரிடத்தானை ஒப்பிடு பொழுது U235 என்னும் யுரேனிய ஓரிடத்தானின் அளவு விகிதம் 0.7202+/- 0.0010 % இருப்பதற்கு மாறாக 0.7171 % ஆகக் குறைந்து இருந்தது. இதற்கான சோதனைப் பொருள் ஓக்லோ என்னும் இடத்தில் இருந்து வந்ததாகக் கண்டறிந்தனர். U235 ஓரிடத்தானின் அளவு இதைவிட மிகக் குறைந்த அளவான 0.440 % ஆக சில இடங்களில் இருப்பதையும் பின்னர் கண்டனர். இப்படி U235 குறைவது தொடர்-விளைவாக அணுபிளப்பு நிகழும் அணு உலை இருந்தால் நிகழும் ஒன்றாகும். U235 என்பது எளிதாக அணுக்கரு பிளப்புக்குட்பட்டு தொடர்-விளைவாக அணுபிளப்புக்கு வழிதரும் ஓர் ஓரிடத்தான். எனவே அதன் அளவு இப்படி வேறு எங்கும் இல்லாத அளவு குறைந்து இருப்பது அணு உலை இயங்கியதற்கு வலுவான சான்றாக உள்ளது.  

## குறிப்புகளும் மேற்கோள்களும்
# அணுக்கரு தொடர்வினை



**அணுக்கரு தொடர்வினை** (*Nuclear chain reaction*) என்பது அணுக்கருவில் நிகழும் ஓர் அணு வினையின் விளைவாய், சராசரியாக ஒன்றோ அல்லது ஒன்றுக்கு மேலாகவோ வேறு ஓர் அணுக்கருவில் அத்தகு வினை உண்டாக்கி மேலும் தொடருமானால், தன்னியக்கமாக அணுக்கரு வினை தொடர்ந்து செல்வதாகும். அணு வினை என்பது அணு நிறை மிகுந்த ஓரிடத்தான் அணுக்கரு பிளப்பாகவோ (எ.கா: <sup>235</sup>U ) அல்லது அணு நிறை குறைந்த ஓரிடத்தான் அணுக்கரு புணர்ப்பாகவோ (சேர்வதாகவோ) (<sup>2</sup>H and <sup>3</sup>H ) இருக்கலாம். இந்த அணுக்கரு வினை நிகழும் பொழுது வெளியிடப்படும் ஆற்றலின் அளவு சராசரியாக நிகழும் வேதியியல் வினையில் வெளிப்படுவதைவிட பல மில்லியன மடங்கு அதிகமானதாகும்.  

## வரலாறு
தொடர் நிகழ்வாக அணுக்கரு வினைகள் நிகழ்வதைப் பற்றி கருத்தளவில் 1933இல் முதன் முதல் லியோ சிலார்டு (Leó Szilárd) முன்வைத்தார். இதன் அடிப்படையில் அடுத்த ஆண்டு ஐக்கிய அமெரிக்காவின் புதிய படைப்புக்கான காப்புரிமம் பெற விண்ணப்பித்தார்  

1936 இல் பெரிலியம் மற்றும் இண்டியம் ஆகிய தனிமங்களைக் கொண்டு சிலார்டு அணுக்கரு தொடர்வினை உருவாக்க முயன்றார் ஆனால் வெற்றி பெறவில்லை. 1939 இல் சிலார்டும் என்ரிக்கோ பெர்மியும் (Enrico Fermi) யுரேனியம் அணுவினைகளில் நொதுமிகள் பெருகிக் கூடுவதைக் கண்டுபிடித்தனர்.  

முதன் முதலாக என்ரிக்கோ பெர்மி டிசம்பர் 2 1942இல் சிக்காகோ பல்கலைகழகத்தில் செயற்கையாகத் தானே தொடருமாறு நிகழும் அணுக்கரு தொடர்வினையை உருவாக்கினார். இதன் பெயர் சிக்காகோ அடுக்கு -1 (Chicago Pile-1, CP-1) என்பதாகும். இது நிகழ்ந்த இடம் ஆர்தர் காம்ப்டன் அவர்களின் மாழையியல் ஆய்வகம் ஆகும். இது மான்ஹாட்டன் திட்டம் என்று பிற்காலத்தில் அனுகுண்டு வரலாற்றில் புகழ்பெற்ற திட்டத்தின் ஒரு பகுதியாகும்.  

1956 இல் அர்க்கன்சாஸ் பல்கலைக்கழகத்தைச் சேர்ந்த பால் குரோடா (Paul Kuroda) என்பவர் அணுக்கரு தொடர் வினைகள் இயற்கையாகவே நிகழக்கூடியவை என்னும் கருத்தை முன் வைத்தார். ஏனெனில் இயற்கையில் கிடைக்கும் பொருட்களே தேவை என்பதால். பின்னர் குரோடா கூறியவாறே 1972 இல் நடு ஆப்பிரிக்காவில் காபோன் என்னும் நாட்டில் ஓக்லோ என்னும் இடத்தில் இயற்கை அணு உலைகள் கண்டுபிடிக்கப்பட்டன .  

## அணுப் பிளவு வினைகள்

பிளவு படக்கூடிய ஓரிடத்தான்களும் (யுரேனியம்-235 <sup>235</sup>U போன்றவை) நொதுமிகளும் (நியூட்ரான்களும்) நெருங்கி வினைப்படும்பொழுது தொடர்வினையாக அணுக்கரு வினைகள் நிகழ்கின்றன. இவ்வினைகள் நிகழவேண்டுமாயின், நொதுமிகள் வெளியிடப்படுவதும், சில நொதுமிகள் பிளவுறும் அணுப்பகுதிகளோடு சேர்வதும் நிகழ்வது தேவையாகும். (வளரும்)  
## குறிப்புகளும் மேற்கோள்களும்
.
# தமிழ் தொலைக்காட்சி சேவைகள்


தமிழில் நிகழ்ச்சிகள் வழங்கும் **தமிழ் தொலைக்காட்சி சேவைகள்** உலகின் பல நாடுகளில் இருக்கின்றன. ஒளிபரப்பு ஒரு குறிப்பிட்ட நிலப்பரப்பையே உள்ளடக்கினாலும், இணையம் செய்மதியூடாக பிற நாடுகளின் தொலைக்காட்சி சேவைகளை பெற முடியும்.  

## இந்தியா - தமிழ்நாடு
### அரசுக்கு சொந்தமான
- டிடி பொதிகை

### பொழுதுபோக்கு
- சன் டிவி
- ஜீ தமிழ்
- கலர்ஸ் தமிழ்
- ஸ்டார் விஜய்
- பாலிமர் டிவி
- ராஜ் டிவி
- புது யுகம்
- விஜய் சூப்பர்
- கலைஞர் டிவி
- ஜெயா டிவி
- கேப்டன் டிவி
- வசந்த் டிவி
- மக்கள் தொலைக்காட்சி
- இமயம் டிவி
- மெகா டிவி
- எம்.கே.டிவி
- தமிழர் டிவி
- வேந்தர் டிவி
- விண் டிவி
- வானவில்
- தமிழன் தொலைக்காட்சி

### செய்திகள்
- நியூஸ் 7 தமிழ்
- புதிய தலைமுறை
- தந்தி டிவி
- பாலிமர் நியூஸ்
- சன் நியூஸ்
- ஜெயா ப்ளஸ்
- சத்தியம் டிவி
- நியூஸ் 18 தமிழ்நாடு
- காவேரி
- மாலை முரசு டிவி
- (கலைஞர்) செய்திகள்
- ராஜ் நியூஸ் தமிழ்

### இசை
- சன் மியூசிக்
- இசையருவி
- எம்.கே.ட்யூன்ஸ்
- மியூசிக்
- ஜெயா மேக்ஸ்
- முரசு
- சன் லைஃப்
- சவென் எஸ் மியூசிக்

### திரைப்படம்
- கே டிவி
- சன் ஆக்சன்
- ராஜ் டிஜிட்டல் ப்ளஸ்
- ஜெயா மூவிஸ்

### நகைச்சுவை

- ஆதித்யா டிவி
- சிரிப்பொலி
- எம்.கே.சிக்ஸ்

### குழந்தைகள்
- சுட்டி டிவி
- சித்திரம்

### விளையாட்டு
- ஸ்டார் ஸ்போர்ட்ஸ் தமிழ்

### தகவல் சார்ந்த பொழுதுபோக்கு
- டிஸ்கவரி தமிழ்

### பக்தி
- ஸ்ரீ சங்கரா டிவி
- ஆசீர்வாதம்
- ஏஞ்சல் டிவி
- மாதா டிவி
- நம்பிக்கை டிவி

## இலங்கை
- சக்தி தொ. கா
- தமிழீழ தேசிய தொலைக்காட்சி
- வசந்தம் தொலைக்காட்சி
- வெற்றி தொலைக்காட்சி
- நேத்ரா தொலைக்காட்சி

## மலேசியா
- ஓம்தமிழ்

## கனடா
- தமிழ் விஷன் இன்டர்நேஷனல் டிவி
- தமிழ் ஒன்

## சிங்கப்பூர்
- வசந்தம் தொலைக்காட்சி

## சுவிஸ்சிலாந்து
- ஐரோப்பிய தொலைக்காட்சி

## ஆஸ்திரேலியா
- தரிசனம் தொலைக்காட்சி

## மத்திய கிழக்கு
- சங்கமம்
# சூலு இனக்குழு



**சூலு இனக்குழு** (*Zulu people*) தென்னாப்பிரிக்காவில் வாழும் மிகப் பெரிய இனக்குழு ஆகும். தென்னாபிரிக்காவின், குவாசூலு-நேட்டால் மாகாணத்தில் வாழும் இவர்களின் மக்கள்தொகை 10 - 11 மில்லியன்கள் என மதிப்பிடப்பட்டுள்ளது. தென்னாபிரிக்கா தவிர, சிம்பாப்வே, சாம்பியா, மொசாம்பிக் ஆகிய நாடுகளிலும் சிறுபான்மையினராக இவர்கள் வாழ்கிறார்கள். இவர்கள் பேசும் இசிசூலு மொழி ஒரு பான்டு மொழியாகும். குறிப்பாக, இது ங்குனி துணைக்குழுவைச் சேர்ந்தது. சூலு அரசு, 19 ஆம் 20 ஆம் நூற்றாண்டுகளில் தென்னாபிரிக்காவின் வரலாற்றில் முன்னணிப் பங்காற்றியது. இன ஒதுக்கல் கொள்கை நிலவிய காலத்தில், சூலு மக்கள் மூன்றாம்தரக் குடிமக்களாகக் கருதப்பட்டு, வெள்ளையர் அரசாங்கம் நடைமுறைப்படுத்திய இனப்பாகுபாட்டினால் அல்லலுற்றனர். விடுதலை பெற்ற தென்னாபிரிக்காவில் இவர்கள் ஏனைய எல்லா இனக்குழுவினருடனும் சம உரிமை பெற்றவர்களாக விளங்குகின்றனர்.  

## மேலும் பார்க்க
# கலீல் ஜிப்ரான்


**கலீல் ஜிப்ரான்** (*Khalil Gibran*, xaˈliːl ʒiˈbrɑːn) என்று அழைக்கப்பெற்ற **ஜிப்ரான் கலீல் ஜிப்ரான்**, அரபு , ஜனவரி 6, 1883&nbsp;– ஏப்ரல் 10, 1931), ஒரு லெபனானிய, அமெரிக்க ஓவியர், கவிஞர் மற்றும் எழுத்தாளர் ஆவார். பஷ்றி நகரில் பிறந்து, சிறுவயதில் 1895 இல் அமெரிக்க ஐக்கிய நாட்டுக்கு அவரது தாய், சகோதரி, சகோதரன் ஆகியோருடன் குடிபெயர்ந்து, அங்கேயே கலை கற்று தன்னுடைய இலக்கியப் பணியை துவங்கினார்.  

## வாழ்க்கை வரலாறு
லெபனானின் வடக்குப் பகுதியில் உள்ள பஷ்ரி நகரில் 1883 ஜனவரி 6-ல், மேரோனைட் கிறிஸ்தவக் குடும்பத்தில் பிறந்தவர் கலீல் ஜிப்ரான். அவரது தந்தை ஓட்டமான் பேரரசின் உள்ளூர் நிர்வாகத்தில் பணிபுரிந்தார். ஊழல் புகாரின்பேரில் 1891 இல் அவர் கைதுசெய்யப்பட்டார். இதனால் குடும்பத்தின் எதிர்காலம் கருதி தனது குழந்தைகளுடன் அமெரிக்காவில் குடியேறினார் கலீல் ஜிப்ரானின் தாய். பாஸ்டன் நகரில் அவரது குடும்பம் வசிக்கத் தொடங்கியது. 1895-லிருந்து கலீல் ஜிப்ரானின் கல்வி தொடங்கியது. ஓவியக் கல்வியும் பயின்றார்.  

1902 இல் மீண்டும் பாஸ்டன் திரும்பினார். அவரது ஓவியங்களுக்கு நல்ல வரவேற்பு இருந்தது. 1904-ல் பாஸ்டனில் நடந்த ஓவியக் கண்காட்சியில், பெண்கள் பள்ளியின் தலைமையாசிரியை மேரி எலிசபெத் ஹாஸ்கெலைச் சந்தித்தார். தன்னைவிட 10 வயது மூத்தவரான ஹாஸ்கலுடனான அவருக்கு நட்பு ஏற்பட்டது. கலீல் ஜிப்ரானின் ஓவியம் மற்றும் எழுத்துத் திறமையை வளர்த்ததில் ஹாஸ்கலின் பங்கு மிக முக்கியமானது. 1905 முதல் அரபி மொழியில் எழுதிவந்த கலீல் ஜிப்ரான், ஆங்கிலத்திலும் எழுதினார். 1918-ல் அவர் எழுதிய ‘தி மேட்மேன்’ எனும் ஆங்கிலக் கவிதைகளின் தொகுப்பு வெளியானது.  

1923 இல் ஜிப்ரான் வெளியிட்ட ‘தீர்க்கதரிசி’ (தி ப்ராஃபெட்) எனும் தத்துவப் படைப்பு அவரது படைப்புகளில் மிகச் சிறந்ததாகக் கருதப்படுகிறது.  

## இறப்பு
காசநோய் மற்றும் கல்லீரல் பாதிப்புகளால் 1931 ஏப்ரல் 10 இல் தனது 48 ஆவது வயதில் கலீல் ஜிப்ரான் மரணமடைந்தார்.
# கரந்தன்

**கரந்தன்** என்கின்ற பெயர் இலங்கையில் உள்ள யாழ்ப்பாணப் பகுதியில் ஒன்றுக்கு மேற்பட்ட இடங்களுக்கு வழங்கி வரும் பெயர் ஆகும்.  

## அமைவிடம்

இக்கிராமம் உரும்பிராய் நகரசபையினுள் தனது ஒரு பகுதியையும் நீர்வேலி கிராமசபையினுள் மறுபகுதியையும் கொண்டிருக்கின்றது. ஊரெழுவிலிருந்து கிழக்குப்பக்கமாக ஒரு மைல் தொலைவிலும் உரும்பிராயின் கிழக்குப் பகுதியிலும் போயிட்டி அச்செழுவின் தெற்குப்பகுதியிலும் நீர்வேலியின் மேற்குப்பகுதியிலும் இது அமைந்துள்ளது.  

## பாதைகள்

ஊரெழுவில் இருந்து நீர்வேலி நோக்கிச் செல்லும் பிரதான பாதை இக்கிராமத்தை ஊடறுத்துச் செல்கின்றது. உரும்பிராயின் கிழக்குப்பகுதியிலிருந்து வரும் இரண்டு பாதைகள் இந்தப் பிரதான பாதையைச் சந்திக்கின்றன. காட்டு வைரவர் கோவில் என்றழைக்கப்படும் ஆலயத்தின் முன்னால் வரும் ஒரு பாதை இப்பிரதான பாதையின் மேற்குக் கரையிலும் மற்றைய பாதை இக்கிரமத்தின் நடுவிலும் சந்திக்கின்றது. நடுவில் சந்திக்கும் இப்பாதை தொடர்ந்து வடக்குப்புறமாகச் சென்று புன்னாலைக்கட்டுவன் - அச்செழு பிரதான பாதையைச் சந்திக்கின்றது.இதற்குச் சற்றுக் கிழக்கே இருந்து ஆரம்பிக்கும் பாதையும் அச்செழு அம்மன் ஆலயத்தின் முன்புறமாகச் சென்று புன்னாலைக்கட்டுவன் - அச்செழு பிரதான பாதையைச் சந்திக்கின்றது. நல்லூரில் இருந்து வடக்கு நோக்கிச் செல்லும் “இராச வீதி” எனப்படும் பாதையும் இக்கிராமத்தின் கிழக்கே அமைந்திருக்கின்றது என்பதும் குறிப்பிடத்தக்கது.  

## சனத்தொகை

இங்கே சுமார் 500 குடும்பங்கள்வரை வாழ்கின்றனர். சுமார் 70 வீதமானோர் விவசாயம் செய்பவர்களாகவே இருக்கின்றார்கள் ஆனாலும் 95 வீதமானோர் கல்வியறிவு உடையவர்களாகவே விளங்குகின்றார்கள். இந்தக் கிராமத்திலிருந்து பல கல்விமான்களும் தியாகிகளும் உருவாகியுள்ளனர்.  
ஆலயம்  

இதன் தெற்குப்பகுதியில் அமைந்துள்ளது சிவபூதநாதர் தேவஸ்தானம். (பூதவராயர் கோவில் என்று முன்னர் இதனை அழைப்பர்.) இதனைச் சுற்றியுள்ளவர்களைக் காக்கும் தெய்வமாகவே அவர் விளங்குகிறார். ஆண்டுதோறும் ஆலயத்தில் திருவிழாக்களும் ஏனைய விழாக்களும் நடைபெறுகின்றன. தினமும் மூன்றுகாலப் பூஜையோடு அன்னதானங்களும் சிறுவர்களுக்கான நாவன்மை அறிவுப்போட்டிகளும் கலை நிகழ்வுகளும் நடைபெறுகின்றன. புனருத்தாரணம் செய்யப்பட்ட திருத்தலமும் அலங்காரத்தேரும் அருகேயுள்ள வீதியும் இவ்வாலயத்தின் எழிலுக்கு மெருகூட்டுவன. கணீர் என்று அதிகாலையில் ஒலிக்க ஆரம்பிக்கும் மணியோசை தவறாது மூன்று வேளையும் பூஜைக்கு முன்னர் சங்கீதமாக அனைவரது காதுகளிலும் ஒலிக்கும்.  

## நூல்நிலையம்

1971 ஆம் ஆண்டு ஆரம்பிக்கப்பட்ட “கரந்தன் கலைவாணி வாசகசாலை” இக்கிராமத்தின் மையப்பகுதியில் அமைந்திருக்கின்றது. திருவாளர் க.இராசையா அவர்களின் அன்பளிப்பான நிலத்தில் இவ்வாசகசாலை அமைந்து அனைவரதும் வாசிக்கும் பசியைத் தீர்க்கின்றது. இதற்கு மிக அருகிலே ஒரு இராணுவ முகாம் அமைந்துள்ள போதிலும் அனைவரும் இங்குவந்து பயனடையத் தவறுவதில்லை. இது இப்போது “கரந்தன் கலைவாணி சனசமூக நிலையம்” என அழைக்கப்படுகின்றது.  

## உசாத்துணைகள்

கரந்தன் இணையம்